|  |
| --- |
|  |
| **SPORTSKA ZAJEDNICA** **GRADA POREČA**Nikole Tesle 1652440 Poreč |
|  |
|  |
| URBROJ: 2167-18-188/01-2018 Poreč - Parenzo, 20.02 2019. godine |

**DOKUMENTACIJA O NABAVI**

OTVORENI POSTUPAK JAVNE NABAVE

MALE VRIJEDNOSTI

**Usluge prijevoza sportskih klubova Grada Poreča-Parenzo**

**Ev. broj nabave: 1/2019.**

**Poreč - Parenzo, veljača 2019.**

Sadržaj

[1. OPĆI PODACI 3](#_Toc500494875)

[2. PODACI O PREDMETU NABAVE 4](#_Toc500494887)

[3. KRITERIJ ZA KVALITATIVNI ODABIR GOSPODARSKIH SUBJEKATA 7](#_Toc500494897)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI PONUDITELJA) 10](#_Toc500494902)

[5. EUROPSKA JEDINSTVENA DOKUMENTACIJA O NABAVI (u daljnjem tekstu: ESPD) 14](#_Toc500494920)

[6. PODACI O PONUDI 17](#_Toc500494925)

[7. OSTALE ODREDBE 22](#_Toc500494938)

**OBRASCI, IZJAVE I PRILOZI**

**UPUTE PONUDITELJIMA ZA IZRADU PONUDE I OBRASCI**

# OPĆI PODACI

## 1.1.Podaci o javnom naručitelju

Naziv javnog naručitelja: Sportska zajednica Grada Poreča, N. Tesle 16, Poreč

Sjedište: N. Tesle 16, Poreč, 52440, Poreč

Adresa: N. Tesle 16, Poreč, 52440, Poreč

E-mail: tajnik@szgp.hr

Telefon: 052/432-322

Faks: 052/431-132

Adresa portala - internetska stranica: www.szgp.hr

OIB: 10156530385

Odgovorna osoba naručitelja: Predsjednik, Alfredo Mendiković

## 1.2.Osoba ili služba zadužena za kontakt

* Silvija Deković, tajnica, 52 440 Poreč, Nikole Tesle 16, tel. 052/432-322; e-pošta: - tajnik@szgp.hr - u svezi dokumentacije o nabavi.

 Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije. Iznimno u skladu s člankom 63. Zakona o javnoj nabavi (NN, br. 120/2016) – skraćeni naziv zakona: ZJN 2016. (dalje u tekstu ZJN 2016), naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi postupka javne nabave uključuju dokumentaciju o nabavi i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audio snimki ili sažetaka glavnih elemenata komunikacije i slično.

**Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju putem Elektroničkog oglasnika javne nabave Republike Hrvatske (dalje: EOJN RH) kroz modul Pitanja/Pojašnjenja dokumentacije o nabavi.**

Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s dokumentacijom o nabavi nalaze se na adresi <https://eojn.nn.hr>.

## 1.3. Evidencijski broj nabave: 1/2019

## 1.4. Popis gospodarskih subjekata s kojima je Naručitelj u sukobu interesa u smislu članka 76. i 77. ZJN 2016

U smislu članka 76. i 77. ZJN 2016. izjavljujemo da kao obveznik primjene ZJN ne smijemo sklapati okvirne sporazume odnosno ugovore o javnoj nabavi (sukob interesa) sa slijedećim gospodarskim subjektima:

- Istraalf d.o.o. Trg slobode 2, Poreč,

- Istarski vodovod Buzet d.o.o., Most sv. Ivan 8, Buzet

## 1.5. Vrsta postupka javne nabave ili posebnog režima nabave

Otvoreni postupak javne nabave male vrijednosti se provodi radi **usluga prijevoza za potrebe sportskih klubova Grada Poreča**, prema specifikaciji troškovnika, koji je sastavni dio Dokumentacije o nabavi, a s namjerom sklapanja ugovora o javnoj nabavi usluga na temelju uvjeta iz dokumentacije o nabavi s najpovoljnijim ponuditeljem prema kriteriju odabira, valjane ponude za cjelokupan predmet nabave.

Valjana ponuda je svaka ponuda koju je pravodobno podnio ponuditelj koji nije isključen iz postupka javne nabave i ispunjava kriterije za odabir gospodarskog subjekta te koja nije nepravilna, neprihvatljiva ili neprikladna, sukladno članku 3. točka 36. ZJN 2016.

## 1.6. Procijenjena vrijednost nabave

Procijenjena vrijednost nabave ukupno iznosi **880.000,00** **kn** bez PDV-a.

## 1.7. Vrsta ugovora o javnoj nabavi

Izvršnošću Odluke o odabiru, s odabranim ponuditeljem sklopit će se Ugovor o javnoj nabavi usluga.

## 1.8. Navod sklapa li se ugovor o javnoj nabavi ili okvirni sporazum

Naručitelj će nakon što Odluka o odabiru najpovoljnije ponude gospodarskog subjekta postane izvršna, sklopiti Ugovor o javnoj nabavi. Nije predviđeno sklapanje okvirnog sporazuma.

##

## 1.9. Dinamički sustav nabave: ne uspostavlja se

## 1.10. Elektronička dražba: ne provodi se

## 1.11. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima

Sukladno članku 198., stavak 3. Zakona o javnoj nabavi (NN 120/16) za ovaj predmet nabave nije provedeno savjetovanje sa zainteresiranim gospodarskim subjektima.

# PODACI O PREDMETU NABAVE

## 2.1. Opis predmeta nabave

Otvoreni postupak javne nabave se provodi radi **nabave usluga prijevoza sportskih klubova Grada Poreča.**

**CPV oznaka predmeta nabave:** 60112000-6, Usluge javnog cestovnog prijevoza..

## 2.2. Opis i oznaka grupa predmeta nabave, ako je predmet nabave podijeljen na grupe

Predmet nabave nije podijeljen na grupe. Ponuditeljima je dopušteno nadmetanje za cjelokupan predmet nabave, te će se izbor ponuditelja izvršiti za cjelokupan predmet nabave.

## 2.3. Količina predmeta nabave

Količina (opseg) predmeta nabave određena je u dijelu TROŠKOVNIK - **PRILOG 1** - koji čini sastavni dio ove Dokumentacije za nadmetanje.

Naručitelj određuje **predviđenu (okvirnu) količinu** predmeta nabave na razdoblje **do 12 mjeseci**, sukladno članku 4. stavak 1. i 2. Pravilnika o dokumentaciji o nabavi te ponudi u postupcima javne nabave (NN broj 65/2017). Računi će se ispostavljati temeljem stvarno pruženih usluga. Stvarno nabavljena količina predmeta nabave može biti veća ili manja od predviđene količine uz ograničenje da ukupna plaćanja bez poreza na dodanu vrijednost ne smiju biti veća od procijenjene vrijednosti nabave.

Naručitelj se ne obvezuje na realizaciju navedenih količina u cijelosti. Stvarna realizacija ovisna je o potrebama naručitelja te može biti veća ili manja od predviđene (okvirne) količine.

## 2.4. Tehničke specifikacije

Tehnička specifikacija nalazi se u obrascima Troškovnika-PRILOG 1, koji je sastavni dio ove Dokumentacije o nabavi, u kojima su navedene tehničke specifikacije traženih usluga.

Sve tehničke specifikacije ponuđenih usluga u ponudi, moraju zadovoljavati sve tražene tehničke specifikacije navedene u troškovnicima ove Dokumentacije o nabavi. Količina predmeta nabave je okvirna.

## 2.5. Kriteriji za ocjenu jednakovrijednosti predmeta nabave

Naručitelj u ovom nadmetanju ne upućuje na jednakovrijednost predmeta nabave.

## 2.6. Troškovnik

Troškovnik je priložen u nestandardiziranom formatu kao zasebni dokument u (.xls) formatu, a objavljuje se i dostupan je za preuzimanje u EOJN RH te čini sastavni dio Dokumentacije o nabavi.

Troškovnik je potrebno ispuniti te dostaviti u sklopu ponude. Potpisivanje i stavljanje pečata na Troškovnike nije potrebno.

Ponuditelj ne smije mijenjati opise predmeta nabave navedene u Troškovniku kao niti dopisivati stupce niti na bilo koji način mijenjati sadržaj Troškovnika. Ako ponuditelj ne ispuni sve stavke Troškovnika u skladu sa zahtjevima ove Dokumentacije o nabavi ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena.

Tehničke specifikacije i opisi predmeta nabave detaljno su razrađeni u Troškovniku (**PRILOG 1)** i njegovim privicima, sve sukladno članku 5. stavak 2. Pravilnika o dokumentaciji o nabavi te ponudi o postupcima javne nabave (NN 65/2017). Kod sastavljanja ponude gospodarski subjekti su dužni pridržavati se tehničkih specifikacija.Naručitelj je izradio tehničke specifikacije na način da se omogući jednak pristup ponuditeljima bez učinka stvaranja neopravdanih prepreka nadmetanju.

Podatke treba unijeti u obrazac Troškovnika na sljedeći način:

1. cijene stavke (jedinične cijene) navedene u troškovniku moraju biti iskazane bez obračunatog PDV-a,
2. ponuditelj mora ispuniti sve stavke troškovnika, u skladu s obrascem troškovnika. Ponuditelj treba upisati cijenu za svaku stavku troškovnika koja u stupcu „količina“ ima navedenu numeričku vrijednost,
3. jedinične cijene treba ponuditi zaokruženo na dva decimalna mjesta, kao i ostale (ukupne) cijene na dva decimalna mjesta
4. ponuditelj je obvezan u obrazac troškovnika upisati iznos = 0,00 ako određenu uslugu neće naplaćivati, odnosno ako je nudi besplatno ili je ista već uračunata u cijenu neke druge usluge iz troškovnika,
5. u cijenu ponude moraju biti uračunati svi troškovi i popusti.

## 2.7. Mjesto isporuke robe/izvršenja ugovora

Prijevoz će se vršiti na području cijele Republike Hrvatske, a po potrebi i u inozemstvu.

Prijevoz sportaša se vrši prema potrebi, na zahtjev Naručitelja u svako doba godine, neovisno da li je vikend, radni ili neradni dan odnosno praznik. Prijevozi mogu biti jednodnevni ili višednevni.

## 2.8. Rok početka i završetka izvršenja ugovora

Planirani rok za početak pružanja usluga je odmah po potpisu ugovora i dostavljenom jamstvu za uredno izvršenje ugovora, a trajanje ugovora predviđa se do 12 mjeseci, odnosno do realizacije ugovorenog iznosa.

## 2.9. Opcije i moguća obnavljanja ugovora:

Sve izmjene ugovora o javnoj nabavi vršit će se sukladno člancima 314. do 321. ZJN 2016.

Na pitanja koja se tiču pravila, uvjeta, načina i postupka javne nabave, a koja nisu regulirana ovom dokumentacijom o nabavi primjenjivat će se ZJN 2016, te drugi zakoni i propisi koji se izravno odnose na postupak javne nabave.

**RASKID UGOVORA**

Naručitelj je **obvezan raskinuti ugovor** o javnoj nabavi tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016,

2. je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016,

3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije,

4. se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda.

# KRITERIJ ZA KVALITATIVNI ODABIR GOSPODARSKIH SUBJEKATA (PONUDITELJA)

## 3.1. Osnove za isključenje ponuditelja – obvezne

**3.1.1.** Sukladno odredbi članka 251. ZJN 2016, naručitelj **obvezan je isključiti** gospodarskog subjekta iz postupka javne nabave ako u bilo kojem trenutku tijekom postupka javne nabave utvrdi da:

**1.** je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

1. **sudjelovanje u zločinačkoj organizaciji, na temelju**
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja (Kaznenog zakona)
* članka 333. (udruživanje za počinjenje kaznenih djela), iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **korupciju, na temelju**
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
* članka 294.a (primanje mita u gospodarskom poslovanju, članka 294.b (davanje mita u gospodarskom poslovanju, članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **prijevaru, na temelju**
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara) i članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **terorizam ili kaznena djela povezana s terorističkim aktivnostima, na temelju**
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. **pranje novca ili financiranje terorizma, na temelju**
* članka 98. (financiranje terorizma) i članka 265. (pranje novca) Kaznenog zakona
* pranje novca (članak 279.) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12),
1. **dječji rad ili druge oblike trgovanja ljudima, na temelju**
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (Narodne novine, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

**ili**

**2.** je gospodarski subjekt **koji nema poslovni nastan** u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ove Dokumentacije i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

**3.1.2.** Sukladno odredbi članka 252. ZJN 2016 naručitelj obvezan je isključiti gospodarskog subjekta iz postupka javne nabave ako utvrdi da gospodarski subjekt **nije ispunio obveze plaćanja dospjelih poreznih obveza i obveza za mirovinsko i zdravstveno osiguranje**:

– u Republici Hrvatskoj, ako ponuditelj ima poslovni nastan u Republici Hrvatskoj, ili

– u Republici Hrvatskoj ili državi poslovnog nastana ponuditelja, ako ponuditelj nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Odredbe o „samokorigiranju“:**

Gospodarski subjekt kod kojeg su ostvarene osnove za isključenje iz točke 3.1.1. ove Dokumentacije o nabavi, može javnom naručitelju, kao sastavni dio ponude, dostaviti dokaze o mjerama koje je poduzeo, ukoliko takvi dokazi postoje, kako bi dokazao svoju pouzdanost bez obzira na postojanje relevantne osnove za isključenje („samokorigiranje“). Nadalje, takav gospodarski subjekt obvezan je u ESPD obrascu dio III. Osnove za isključenje, Odjeljak A: OSNOVE POVEZANE S KAZNENIM PRESUDAMA opisati poduzete mjere vezano uz „samokorigiranje“.

Poduzimanje mjera iz prethodne točke gospodarski subjekt dokazuje:

* 1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,
	2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,
	3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

U cilju dokazivanja gore navedenih poduzetih mjera, Ponuditelj u ponudi dostavlja dokaze o mjerama koje je poduzeo. Mjere koje je poduzeo gospodarski subjekt, ocjenjuju se uzimajući u obzir težinu i posebne okolnosti kaznenog djela ili propusta i dostavljene dokaze ponuditelja.

Javni naručitelj neće isključiti gospodarskog subjekta iz postupka javne nabave ako ocijeni da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti dostavljanja dokaza o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje, sve do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1.1. ove Dokumentacije o nabavi iz postupka javne nabave je **pet godina** od dana pravomoćnosti presude, osim ako pravomoćnom presudom nije određeno drukčije.

**3.1.3**. Sukladno odredbi članka 254. stavka 1. točka 8. ZJN 2016, Naručitelj će isključiti gospodarskog subjekta iz postupka javne nabave ako:

- je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu sa zahtjevima ove Dokumentacije o nabavi.

## 3.2. Način dokazivanja nepostojanja osnova za isključenje gospodarskog subjekta

1. Kao dostatan dokaz da ne postoje osnove za isključenje iz točke 3.1.1. ove Dokumentacije o nabavi, naručitelj će prihvatiti: izvadak iz kaznene evidencije ili drugog odgovarajućeg registra ili, ako to nije moguće, jednakovrijedan dokument nadležne sudske ili upravne vlasti u državi poslovnog nastana ponuditelja, odnosno državi čiji je osoba državljanin.
2. Kao dostatan dokaz da ne postoje osnove za isključenje iz točke 3.1.2. ove Dokumentacije o nabavi, naručitelj će prihvatiti: potvrdu porezne uprave ili drugog nadležnog tijela u državi poslovnog nastana ponuditelja.
3. Ako se u državi poslovnog nastana ponuditelja, odnosno državi čiji je osoba državljanin, ne izdaju gore navedeni dokumenti ili ako ne obuhvaćaju sve okolnosti obuhvaćene točkama 3.1.1. i 3.1.2. ove Dokumentacije o nabavi, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika, ili strukovnog ili trgovinskog tijela u državi poslovnog nastana ponuditelja, odnosno državi čiji je osoba državljanin.

**NAPOMENA 1.:** Gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora gospodarskog subjekta i koja je državljanin Republike Hrvatske, nepostojanje osnova za isključenje iz točke 3. dokazuje:

* Izjavom o nekažnjavanju davatelja s ovjerenim potpisom kod javnog bilježnika i to za gospodarski subjekt i za osobu/e ovlaštenu/e za zastupanje gospodarskog subjekta na **OBRASCU 1a,b i 2a, b.**., a za ostale osobe iz članka 251. stavka 1. točka 1. na **OBRASCU 3**, koji su sastavni dio ove dokumentacije o nabavi,
1. Potvrdom Porezne uprave o stanju duga

**NAPOMENA 2.:** Ako se u državi poslovnog nastana gospodarskog subjekta, odnosno u državi čiji je osoba državljanin ne izdaju dokumenti iz članka 265. stavka 1. ili ako ne obuhvaćaju sve okolnosti iz članka 251. stavka 1. i članka 252. stavka 1. ZJN 2016., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin (sukladno članku 265. stavak 2.).

|  |
| --- |
| **Za potrebe utvrđivanja okolnosti iz točke 3.1.1., 1. i 2. gospodarski subjekt u ponudi dostavlja:** * **ispunjeni obrazac Europske jedinstvene dokumentacije o nabavi (dalje: ESPD) (Dio III. Osnove za isključenje, Odjeljak A: Osnove povezane s kaznenim presudama i Odjeljak D: Ostale osnove za isključenje koje mogu biti predviđene u nacionalnom zakonodavstvu države članice javnog naručitelja ili naručitelja) za sve gospodarske subjekte u ponudi**

**Za potrebe utvrđivanja okolnosti iz točke 3.1.2., gospodarski subjekt u ponudi dostavlja:** * **ispunjeni ESPD obrazac (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi**.
 |

Naručitelj može, prije donošenja odluke, od ponuditelja koji je podnio ekonomski najpovoljniju ponudu, zatražiti u primjerenom roku (ne kraćem od pet dana) dostavu ažuriranih popratnih dokumenata da ne postoje osnove za isključenje gospodarskog subjekta.

Sukladno članku 20. stavku 9. Pravilnika o dokumentaciji o nabavi te ponudama u javnoj nabavi (NN, br. 65/17) oborivo se smatra da su dokazi iz članka 265. stavka 1. ZNJ 2016 ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje.

# KRITERIJI ZA ODABIR GOSPODARSKOG SUBJEKTA (UVJETI SPOSOBNO-STI PONUDITELJA)

**Gospodarski subjekt u ovom postupku javne nabave mora dokazati:**

 **- sposobnost za obavljanje profesionalne djelatnosti,**

 **- ekonomsku i financijsku sposobnost, te**

 **- tehničku i stručnu sposobnost.**

 Svi uvjeti sposobnosti koje se traže vezani su uz predmet nabave i razmjerni predmetu nabave.

Naručitelj ne propisuje starost dokumenata. Naručitelj će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente. Ažurirani popratni dokumenti su dokumenti u kojima su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD obrascu.

## 4.1. Sposobnost za obavljanje profesionalne djelatnosti

Sposobnost za obavljanje profesionalne djelatnosti gospodarski subjekt dokazuje:

* **Upisom u sudski, obrtni, strukovni ili drugi odgovarajući registar u državi njegova poslovnog nastana i**
* **Posjedovanjem ovlaštenja za obavljanje djelatnosti prijevoza putnika** sukladno članku 257. stavak 2. Zakona o javnoj nabavi, obzirom na odredbe Zakona o cestovnom prometu (NN broj 82/13) u obliku licencije za obavljanje djelatnosti prijevoza putnika iz članka 14. ili 29. Zakona o prijevozu u cestovnom prometu, bez koje se djelatnost putnika ne može obavljati.

**Dokument kojim gospodarski subjekt dokazuje ispunjavanje ovog kriterija je:**

 **-** odgovarajući izvadak **iz sudskog, obrtnog, strukovnog ili drugog odgovarajućeg registra u državi članici njegovog poslovnog nastana i**

**- važeću licenciju.**

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Za potrebe utvrđivanja okolnosti iz **točke 4.1**. gospodarski subjekt u ponudi dostavlja:

**• ispunjeni ESPD obrazac (Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1 i točka 2).**

## 4.2. Ekonomska i financijska sposobnost

**4.2.1.** Gospodarski subjekt mora dokazati da njegov glavni račun **nije bio u blokadi** **više od 30 dana** u prethodnih šest (6) mjeseci. U razdoblje koje obuhvaća prethodnih šest (6) mjeseci mora se obvezno uključiti dan objave Obavijesti o nadmetanju i Dokumentacije o nabavi u Elektroničkom oglasniku javne nabave Republike Hrvatske.

**Dokument kojim gospodarski subjekt dokazuje ispunjavanje ovog kriterija za odabir je:**

- dokument izdan od bankarskih ili drugih financijskih institucija kojim se dokazuje solventnost gospodarskog subjekta na primjer SOL – 2 ili BON - 2, ili drugi dokument.

**4.2.2.** Gospodarski subjekt mora u postupku javne nabave dokazati da je njegova visina prosjeka ukupnog prometa u posljednje tri dostupne financijske godine jednaka ili veća od procijenjene vrijednosti nabave.

**Dokument kojim gospodarski subjekt dokazuje ispunjavanje ovog kriterija za odabir je:**

- Izjavu o ukupnom prometu gospodarskog subjekta za razdoblje do posljednje 3 (tri) dostupne financijske godine (2015., 2016. i 2017.). Visina prosjeka ukupnog prometa mora biti jednaka ili veća od procijenjene vrijednosti nabave- **OBRAZAC 4**

**Za potrebe utvrđivanja okolnosti iz točke 4.2.1 i 4.2.2., gospodarski subjekt u ponudi dostavlja:**

• ispunjeni ESPD obrazac (Dio IV. Kriteriji za odabir, Odjeljak B: Ekonomska i financijska sposobnost: točka 1a) i 6)).

**Obrazloženje traženih uvjeta sposobnosti:**

Ispunjavanje propisanih minimalnih razina ekonomske i financijske sposobnosti traži se kako bi gospodarski subjekt dokazao da ima stabilno financijsko poslovanje na način da ne može dovesti u pitanje izvršenje ugovornih obveza. Traženi uvjeti ekonomske i financijske sposobnosti vezani su uz predmet nabave i razmjerni predmetu nabave.

Ako gospodarski subjekt iz opravdanog razloga nije u mogućnosti predočiti dokumente i dokaze o ekonomskoj i financijskoj sposobnosti koje Naručitelj zahtijeva, on može dokazati svoju ekonomsku i financijsku sposobnost bilo kojim drugim dokumentom koji Naručitelj smatra prikladnim.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, **njihova odgovornost za izvršenje ugovora je solidarna.**

## 4.3. Tehnička i stručna sposobnost

Gospodarski subjekt može se, po potrebi, osloniti na sposobnost drugih gospodarskih subjekata, bez obzira na pravnu prirodu njihova međusobna odnosa. U tom slučaju gospodarski subjekt mora dokazati javnom naručitelju da će imati na raspolaganju resurse nužne za izvršenje ugovora, primjerice, prihvaćanjem obveze drugih gospodarskih subjekata da će te resurse staviti na raspolaganje gospodarskom subjektu (u obliku ugovora, sporazuma ili nekog drugog pravovaljanog dokaza na rok završetka propisan Dokumentacijom o nabavi).

Ukoliko se gospodarski subjekt oslanja na iskustvo drugog gospodarskog subjekta koji je to iskustvo stekao kao član zajednice gospodarskih subjekata, u Potvrdi koju dostavlja mora biti jasno naznačeno koje usluge i za koju vrijednost je u toj zajednici izvršio gospodarski subjekt na čiju sposobnost se oslanja.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavka 1. točke 8. ZJN 120/2016 ili uz relevantno stručno iskustvo, **samo ako će ti subjekti izvoditi radove ili pružati usluge za koje se ta sposobnost traži.**

Pod istim uvjetima, zajednica gospodarskih subjekata može se osloniti na sposobnost članova zajednice gospodarskih subjekata ili drugih gospodarskih subjekata.

**4.3.1.** **Za izvršenje predmeta nabave Naručitelj zahtijeva uvjete tehničke i stručne sposobnosti kojima se osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, a osobito da gospodarski subjekt ima dovoljnu razinu iskustva, što se dokazuje odgovarajućim referencijama iz prije izvršenih ugovora.**

Gospodarski subjekt mora dokazati da ima minimalno iskustvo u godini u kojoj je započeo postupak javne nabave i tijekom 3 (tri) godina koje prethode toj godini:

1. **Popisom usluga za istu ili sličnu vrstu radova i**

**Za potrebe utvrđivanja okolnosti iz točke 4.3.1, gospodarski subjekt u ponudi dostavlja za sebe i podugovaratelja/e (ako je primjenjivo) i za subjekt/e na čiju sposobnost se oslanja (ako je primjenjivo):**

• ispunjeni ESPD obrazac (Dio IV. Kriteriji za odabir gospodarskog subjekta, Odjeljak C: Tehnička i stručna sposobnost, dio 1b)).

U slučaju da gospodarski subjekt traženu vrijednosti iskaže u stranoj valuti, obračunavati će se protuvrijednost te valute u kunama prema srednjem tečaju Hrvatske narodne banke na dan početka ovog postupka, odnosno na dan slanja poziva u EOJN.

|  |
| --- |
| **Naručitelj može, prije donošenja odluke, od ponuditelja koji je podnio ekonomski najpovoljniju ponudu, zatražiti u primjerenom roku (ne kraćem od pet dana) dostavu ažuriranih popratnih dokumenata**:* **Popis glavnih usluga-OBRAZAC 5;**

Popis treba sadržavati: * naziv i sjedište druge ugovorne strane
* vrijednost usluge
* datum .
 |

**4.3.2** **Izjava o raspolaganju vozilima** **koja po broju i tehničkim karakteristikama zadovoljavaju uvjete u nastavku te točku 7.6. Dokumentacije o nabavi.** Izjava treba biti popraćena **prometnim dozvolama vozila** koje ponuditelj namjerava koristiti za isporuku predmeta nabave.

**Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja ispunjeni ESPD obrazac** (Dio IV. Kriterij za odabir, Odjeljak C: Tehnička i stručna sposobnost: točka 9)

Ponuditelj će se ocijeniti kao sposoban u odnosu na točku 4.3.2. ukoliko dokaže da raspolaže s najmanje:

**a) 2 vozila (do 8 sjedala),**

**b) 2 vozila (od 9 do 19 sjedala),**

**c) 3 vozila (od 20 do 30 sjedala),**

**d) 3 vozila (više od 31 sjedalo).**

Sjedalo vozača se **ne ubraja** u broj sjedala.

Potrebno je dokazati da gospodarski subjekt raspolaže minimalno s jednim osnovnim i jednim zamjenskim vozilom pod točkama a) i b) te minimalno sa dva osnovna i jednim zamjenskim vozilom pod točkama c) i d) u slučaju kvara ili sličnih izvanrednih okolnosti.

Naručitelj je **11 godina propisao** kao maksimalnu starost vozila koje gospodarski subjekt može dostaviti u ponudi.

**U slučaju da vozilo nije u vlasništvu ponuditelja, ponuditelj mora dostaviti ugovor ili drugi dokument kojim ponuditelj dokazuje da ima pravo raspolaganja predmetnim vozilima, s tim da nije sposoban ponuditelj koji ne raspolaže s najmanjim brojem vozila kako je traženo u ovoj točci.**

**4.3.3. Izjava** o raspolaganju s vozačima autobusa koji će obavljati predmet nabave, popraćen **dokazom o vozačkoj dozvoli prema Zakonu o sigurnosti prometa na cestama, s time da nije sposoban ponuditelj koji ne raspolaže vozačima.**

**Za potrebe utvrđivanja navedene tehničke i stručne sposobnosti, gospodarski subjekt u ponudi dostavlja ispunjeni ESPD obrazac** (Dio IV. Kriterij za odabir, Odjeljak C: Tehnička i stručna sposobnost: točka 6(a)

Ponuditelj će se ocijeniti kao sposoban u odnosu na točku 4.3.3. ukoliko dokaže da raspolaže **s minimalno 5** **vozača** koja će izvršavati predmetnu uslugu.

***Obrazloženje:***

*Naručitelj traži navedene dokaze u svrhu utvrđivanja sposobnosti radi urednog izvršenja ugovora. Sportska zajednica Grda Poreča okuplja velik broj sportskih klubova sa velikim broj sportaša. Za njihove potrebe SZGP osigurava prijevoz na natjecanja na području cijele Hrvatske i u inozemstvo. Kako bi se mogao osigurati i organizirati nesmetani prijevoz za sve sportaše Naručitelj traži gore navedene minimalne uvjete sposobnosti.*

# EUROPSKA JEDINSTVENA DOKUMENTACIJA O NABAVI (u daljnjem tekstu: ESPD)

## 5.1. Uvodne napomene

Europska jedinstvena dokumentacija o nabavi (dalje u tekstu: ESPD) obrazac je ažurirana formalna izjava gospodarskog subjekta koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

1. nije u jednoj od situacija zbog koje se gospodarski subjekt isključuje, a koje su navedene u točki 3. ovih Uputa gospodarskim subjektima (osnove za isključenje)

2. ispunjava tražene kriterije za odabir gospodarskog subjekta (uvjeti sposobnosti) navedene u točki 4. ove Dokumentacije o nabavi.

Ponuditelj u svojoj ponudi, kao njen sastavni obvezno prilaže popunjenu Europsku jedinstvenu dokumentaciju o nabavi (European Single Procurement Document – ESPD), isključivo u elektroničkom obliku.

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju ESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu) priložio ovoj dokumentaciji o nabavi.

Gospodarski subjekt obvezni su u e-ESPD obrascu ( u.xml formatu) izraditi i dostaviti svoje odgovore sukladno definiranim zahtjevima Naručitelja.

Pored navedenog, gospodarski subjekt može dostaviti ESPD obrazac ispunjen kroz servis za elektroničko popunjavanje ESPD-a (.xml format) Europske komisije koji je dostupan na internetskoj adresi:

 <https://ec.europa.eu/growth/tools-databases/espd/filter?lang=hr>.

e-ESPD zahtjev naručitelja (u .xml formatu) gospodarski subjekti preuzimaju na popisu objava kao dio dokumentacije o nabavi te učitavaju preuzeti ESPD zahtjev (u .xml formatu) u EOJN RH.

Nakon učitavanja EOJN RH automatski ispisuje osnovne podatke o postupku, a gospodarski subjekt ispunjava tražene podatke koristeći navigaciju EOJN RH, putem platforme EOJN RH („dalje“, „Spremi i dalje“ i „Natrag“).

e-ESPD odgovor gospodarski subjekt kreira tako da ispuni tražene podatke i preuzima e-ESPD obrazac u .xml i .pdf formatu u .zip datoteci na svoje računalo, te ga u sklopu svoje ponude dostavlja kao elektroničku verziju ESPD obrasca tj. verziju u obliku web-obrasca.

Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja ispunjen samo jedan ESPD obrazac.

Gospodarski subjekt koji samostalno podnosi ponudu, ali se oslanja na sposobnost drugih gospodarskih subjekata, u ponudi dostavlja ispunjen ESPD obrazac za sebe i zaseban ispunjen ESPD obrazac za svakog pojedinog gospodarskog subjekta na čiju se sposobnost oslanja (vidi Dio II., Odjeljak C ESPD obrasca).

Gospodarski subjekt koji namjerava dati bilo koji dio ugovora u podugovor trećim osobama, u ponudi dostavlja ispunjen ESPD obrazac za sebe i zaseban ispunjen ESPD obrazac za podugovaratelja na čiju se sposobnost ne oslanja (vidi Dio II., Odjeljak D ESPD obrasca).

U slučaju zajednice gospodarskih subjekata, svaki član zajednice gospodarskog subjekta mora dostaviti zaseban ESPD obrazac u kojem su utvrđeni relevantni podaci za svakog člana zajednice gospodarskog subjekta u skladu s točkom 7.2. ove Dokumentacije o nabavi.

U slučaju podugovaratelja, gospodarski subjekt mora dostaviti zaseban ESPD u kojem su navedeni relevantni podaci za podugovaratelja u skladu s točkom 7.3. ove Dokumentacije o nabavi.

U ESPD obrascu se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, Naručitelju dostaviti potvrde i druge oblike navedene dokazne dokumentacije.

## 5.2. Provjera podataka u ESPD-u priloženom u ponudi

Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.

Ako se ne može obaviti provjera ili ishoditi potvrda sukladno prethodnoj točci, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

## 5.3. Dostava ažuriranih popratnih dokumenata i popratnih dokaznih sredstava

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave Naručitelju te dokazuju ono što je gospodarski subjekt naveo u ESPD-u.

Naručitelj ažuriranim popratnim dokumentom smatra dokument koji nije stariji od dana isteka roka za dostavu ponuda.

Sukladno članku 20. stavku 9. Pravilnika o dokumentaciji o nabavi te ponudama u javnoj nabavi (NN, br. 65/17) oborivo se smatra da su dokazi iz članka 265. stavka 1. ZNJ 2016 ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje.

Smatra se da Naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na jeziku iz članka 280. stavka 2. ZJN 2016 ili putem EOJN RH. Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Sukladno članku 263. ZJN 2016, Naručitelj je obvezan prije donošenja odluke u postupku javne nabave velike vrijednosti, a u postupcima javne nabave male vrijednosti može, od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente, osim ako već posjeduje te dokumente.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način. Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija Naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.

U slučaju postojanja sumnje u istinitost podataka dostavljenih od strane gospodarskog subjekta, Naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u popis iz pododjeljka 6. Odjeljka C. ZJN 2016.

Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u ostavljenom roku ili njima ne dokaže da ispunjava uvjete iz ove Dokumentacije o nabavi, Naručitelj će odbiti ponudu tog ponuditelja te će, prije donošenja odluke, od ponuditelja koji je podnio sljedeću ekonomski najpovoljniju ponudu zatražiti da u primjerenom roku ne kraćem od pet dana, dostavi ažurirane popratne dokumente tražene iz ove Dokumentacije o nabavi, osim ako već posjeduje te dokumente.

Naručitelj može pozvati ponuditelja da nadopuni ili objasni dokumente zaprimljene sukladno ovoj Dokumentacije o nabavi, ukoliko su ispunjeni uvjeti iz članka 293. ZJN 2016.

## 5.4. Način dokazivanja kriterija za kvalitativni odabir članova Zajednice gospodarskih subjekata i podugovaratelja

U slučaju **zajednice ponuditelja** svaki pojedini član zajednice ponuditelja **pojedinačno dokazuje** da:

* nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi,

**skupno (zajednički) dokazuju** da:

* ispunjavaju tražene kriterije za kvalitativni odabir gospodarskog subjekta iz točaka 4.1., 4.2. i 4.3. ove Dokumentacije o nabavi

Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, **za svakog podugovaratelja se pojedinačno dokazuje da:**

* nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) iz točke 3.1.2. – sukladno ovoj Dokumentaciji o nabavi.

Ukoliko ponudu podnosi Zajednica ponuditelja, **ESPD obrazac se dostavlja za svakog pojedinog člana Zajednice** ponuditelja. Ukoliko se ponuditelj ili Zajednica ponuditelja **oslanja** na sposobnost drugog subjekta, u ponudi dostavlja ESPD pojedinačno za svakog pojedinog drugog subjekta na čiju se sposobnost oslanja. Ukoliko su ponuditelj ili Zajednica ponuditelja angažirali podugovaratelja, u ponudi dostavlja ESPD za svakog pojedinog podugovaratelja pojedinačno.

Temeljem navedenog:

* U slučaju da ponudu podnosi samostalno Ponuditelj, ESPD u ponudi prilaže Ponuditelj, a ESPD izrađuje sam Ponuditelj, sukladno uputama Naručitelja iz dokumentacije o nabavi;
* U slučaju da ponudu podnosi Zajednica ponuditelja, ESPD za svakog člana Zajednice u ponudi prilaže Zajednica ponuditelja, a ESPD izrađuje samostalno svaki član Zajednice Ponuditelja, sukladno uputama Naručitelja iz dokumentacije o nabavi;
* U slučaju da se Ponuditelj odnosno Zajednica ponuditelja oslanjaju na sposobnost drugog subjekta ili podugovaratelja, ESPD za svaki gospodarski subjekt (na čiju se sposobnost oslanjaju) u ponudi prilaže Ponuditelj odnosno Zajednica ponuditelja, a ESPD izrađuje samostalno svaki drugi subjekt ili podugovaratelj na kojeg se Ponuditelj, odnosno Zajednica ponuditelja oslanja, sukladno uputama Naručitelja iz dokumentacije o nabavi;
* U slučaju da Ponuditelj odnosno Zajednica ponuditelja za izvršenja dijela ugovora angažiraju jednog ili više podugovaratelja na čiju se sposobnost ne oslanjaju, ESPD za svakog podugovaratelja u ponudi prilaže Ponuditelj odnosno Zajednica ponuditelja, a ESPD izrađuje samostalno svaki podugovaratelj zasebno, sukladno uputama Naručitelja iz dokumentacije o nabavi.

# PODACI O PONUDI

## 6.1. Sadržaj, način izrade i dostave

Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

 Ponuda se dostavlja elektroničkim sredstvima komunikacije putem EOJN RH, vezujući se na elektroničku objavu poziva na nadmetanje te na elektronički pristup Dokumentaciji o nabavi.

Ponuditelji kreiraju ponudu u sustavu EOJN RH koja sadrži sljedeće:

1. popunjeni ponudbeni list, uključujući uvez ponude sukladno obrascu Elektroničkog oglasnika;
2. sadržaj ponude kreiran od strane EOJN
3. jamstvo za ozbiljnost ponude (dostavljeno odvojeno od e-ponude u omotnici)
4. preslika jamstva za ozbiljnost ponude
5. popunjen e-ESPD obrazac
6. izjave i obrasci kao traženi u dokumentaciji o nabavi
7. popunjen TROŠKOVNIK
8. ostali dokumenti kao traženi u dokumentaciji o nabavi.

Ponuda se u ovom postupku javne nabave dostavlja elektroničkim sredstvima komunikacije.

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Procesom predaje ponude smatra se prilaganje (upload/učitavanje) dokumenata ponude, popunjenih izjava i troškovnika. Sve priložene dokumente Elektronički oglasnik javne nabave uvezuje u cjelovitu ponudu, pod nazivom „Uvez ponude“. Uvez ponude stoga sadrži podatke o Naručitelju, Ponuditelju ili Zajednici ponuditelja, po potrebi Podugovarateljima, ponudi te u Elektroničkom oglasniku javne nabave generirani Ponudbeni list (npr. obrasci, troškovnici i sl.)..

**Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.**

Ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. ZJN 2016.

U slučaju nedostupnosti EOJN RH Narodne novine d.d. su obvezne o tome bez odgode obavijestiti središnje tijelo državne uprave nadležno za politiku javne nabave i objaviti obavijest o nedostupnosti na internetskim stranicama.

Nakon što EOJN RH postane ponovno dostupan, Narodne novine d.d. obvezne su o tome bez odgode obavijestiti središnje tijelo državne uprave nadležno za politiku javne nabave, obavijestiti sve javne naručitelje putem sustava EOJN RH te objaviti obavijest o dostupnosti na internetskim stranicama.

Javni naručitelj obvezan je produžiti rok za dostavu ponuda u ovom postupku javne nabave ako EOJN RH nije bio dostupan u slučaju iz članka 239. Zakona o javnoj nabavi i to najmanje četiri dana od dana slanja ispravka poziva na nadmetanje.

Ponuda se izrađuje na način da čini cjelinu.

U slučaju da Naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN trajno će onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, Ponuditelj će morati ponovno dostaviti svoje ponude.

Trenutak zaprimanja elektronički dostavljene ponude dokumentira se potvrdom o zaprimanju elektroničke ponude te se bez odgode Ponuditelju dostavlja potvrda o zaprimanju elektroničke ponude s podacima o datumu i vremenu zaprimanja te rednim brojem ponude prema redoslijedu zaprimanja elektronički dostavljenih ponuda.

Ključni koraci koje gospodarski subjekt mora poduzeti, odnosno tehnički uvjeti koje mora ispuniti kako bi uspješno predao elektroničku ponudu su slijedeći:

* Gospodarski subjekt se u roku za dostavu ponuda, u ovom postupku javne nabave, prijavio u elektronički oglasnik javne nabave kao zainteresirani gospodarski subjekt pri čemu je upisao važeću adresu e-pošte za razmjenu informacija s Naručiteljem putem elektroničkog oglasnika,
* Gospodarski subjekt je putem Elektroničkog oglasnika javne nabave dostavio ponudu u roku za dostavu ponuda.

**6.1.1. Izmjena, dopuna i povlačenje elektronički dostavljenih ponuda:**

U roku za dostavu ponude Ponuditelj može izmijeniti svoju ponudu, nadopuniti je ili od nje odustati. Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadržava izmijenjene ili dopunjene podatke.

Učitavanjem i spremanjem novog uveza ponude u Elektronički oglasnik javne nabave, Naručitelju se šalje nova izmijenjena/dopunjena ponuda.

Odustajanje od ponude Ponuditelj vrši na isti način kao i predaju ponude, u Elektroničkom oglasniku javne nabave, odabirom mogućnosti – „Odustajanje“.

Ponuda se ne može mijenjati ili povući nakon isteka roka za dostavu ponuda.

 **6.1.2.** **Način dostave dijelova ponude koji se dostavljaju odvojeno u fizičkom/papirnatom obliku**

 **u zatvorenoj omotnici (jamstvo za ozbiljnost ponude)**

Ukoliko pri elektroničkoj dostavi ponuda iz tehničkih razloga nije moguće sigurno povezivanje svih dijelova ponude, Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički (npr. uzorci) ili dijelova za čiju su izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, Ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, **poput traženih sredstava jamstva, odnosno jamstva za ozbiljnost ponude.**

U slučaju kada Ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, Ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom **„dio/dijelovi ponude koji se dostavlja/ju odvojeno“**. Zatvorenu omotnicu Ponuditelj, bez obzira na način slanja obvezno mora dostaviti prije isteka roka za dostavu ponuda na adresu naručitelja iz ove Dokumentacije o nabavi.

**Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu naručitelja, na kojoj mora biti naznačeno:**

|  |
| --- |
| * na prednjoj strani omotnice:

**SPORTSKA ZAJEDNICA GRADA POREČA****Nikole Tesle 16, 52440 Poreč****Ev. broj nabave: 1/2019****Naziv predmeta nabave** – **„Usluge prijevoza za sportske klubove Grada Poreča, "NE OTVARAJ"****„dio/dijelovi ponude koji se dostavlja/ju odvojeno- jamstvo za ozbiljnost ponude“.**- na poleđini ili u gornjem lijevom kutu omotnice:**Naziv i adresa ponuditelja/zajednice ponuditelja, OIB** |

 **U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem Elektroničkog oglasnika (elektroničke ponude).**

## 6.2. Kriterij odabira najpovoljnije ponude za sklapanje ugovora: ekonomski najpovoljnija ponuda, sukladno članku 284. ZJN 2016.

Kriteriji za odabir su:

**1. cijena ponude,**

**2. prosječna starost ponuđenih 10 vozila za izvršavanje predmetne nabave**

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova. Maksimalan broj bodova je 100 bodova. Svaki kriterij donosi određeni broj bodova kako je prikazano tablicom u nastavku.

|  |  |
| --- | --- |
| **Kriteriji ekonomski najpovoljnije ponude:** | **Relativni značaj kriterija:** |
| 1. cijena ponude | 80% |
| 2. prosječna starost ponuđenih 10 vozila za izvršenje predmeta nabave | 20% |

|  |  |  |
| --- | --- | --- |
| **Kriteriji:** | **Bodovi:** | **Najviši broj bodova:** |
| 1. cijena ponude | **C** | 80 |
| 2. prosječna starost ponuđenih 10 vozila za izvršenje predmeta nabave | **PS** | 20 |
| Ukupno: | 100 |

**6.2.1. Cijena ponude (maksimalni broj bodova: 80)**

Broj bodova koje će ponuda dobiti za kriterij 1. određuje se primjenom niže navedene formule.

Za ovaj kriterij ponuditelj može dobiti najviše **80** bodova. Kao kriterij koristi se visina ukupne vrijednosti ponude. Ponuda, koja u usporedbi s ostalim ponudama nudi najnižu ukupnu cijenu, dobiva najviše bodova. Naručitelj će ponude bodovati do **80** bodova i to tako, da će najjeftinija ponuda dobiti najveći broj bodova, a svaki sljedeći u odnosu na prethodnu razmjerno manji broj bodova, prema jednadžbi:

C= Cmin/Cn x 80

pri čemu je:

C - broj bodova za kriterij cijena,

Cmin – ponuda sa najnižom ukupnom cijenom

Cn – ukupna cijena usporedne ponude

Cijena ponude upisuje se u specifikaciju troškovnika, te u ponudbeni list, sukladno uvjetima dokumentacije o nabavi.

**6.2.2. Ne-cjenovni kriterij: prosječna starost ponuđenih vozila za predmet nabave (maksimalni broj: 20)**

Naručitelj kao jedan od kriterija određuje prosječnu starost ponuđenih 10 vozila za izvršavanje predmetne nabave. Maksimalan broj bodova koji ponuditelj može ostvariti u okviru ovog kriterija je 20 bodova.

Prosječna starost ponuđenih vozila utvrđivat će se na način da će se ukupna starost svih vozila ponuđenih za predmet nabave dijeliti s brojem ponuđenih vozila (10).

Zbog potrebe izračuna vrijednosti ovog pondera ponuditelji su obvezni odmah (prilikom dostave uveza ponude, troškovnika i ostalih dokumenata) dokazati prosječnu starost ponuđenih vozila za predmet nabave dostavom prometne dozvole vozila za 10 vozila koja ponuditelj namjerava koristiti za izvršenje predmeta nabave.

Naručitelj od ponuditelja radi **utvrđivanja starosti vozila** zahtijeva dostavu preslike prometnih dozvola za točno:

a) 2 vozila (do 8 sjedala),

b) 2 vozila (od 9 do 19 sjedala),

c) 3 vozila (od 20 do 30 sjedala),

d) 3 vozila (više od 31 sjedalo)

koje ponuditelj **namjerava koristiti za izvršenje predmeta nabave**.

Sjedalo vozača se **ne ubraja** u broj sjedala.

Referentna točka za računanje starosti vozila je datum otvaranja ponuda.

U slučaju da odabrani ponuditelj uslijed trajanja izvršenja ugovora o javnoj nabavi usluga odluči koristiti vozilo za koje nije dostavio prometnu dozvolu prilikom izračuna pondera, naručitelj propisuje da to vozilo ne smije biti starije od prosjeka starosti prvotno ponuđenih vozila za predmet nabave.

Bodovanje se obavlja na sljedeći način:

**Prosječna starost ponuđenih vozila za predmet nabave:**

- 0 godina < prosječna starost ≤ 2 godine = 20 bodova

- 2 godine < prosječna starost ≤ 4 godina = 15 bodova

- 4 godina < prosječna starost ≤ 7 godina = 10 bodova

- 7 godina < prosječna starost ≤ 10 godina = 5 bodova

- 10 godina < prosječna starost ≤ 11 godina = 0 bodova

### 6.2.3. Izračun

Određivanje najpovoljnije ponude prema navedenim kriterijima za odabir ekonomski najpovoljnije ponude za sklapanje ugovora:

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Najpovoljnija je ona ponuda koja je ostvarila ukupni najveći broj bodova prema svim navedenim kriterijima.

**Un=C+PS**

Un=ukupni broj bodova

C= broj bodova po kriteriju cijene

PS= prosječna starost ponuđenih vozila za predmet nabave

Ekonomski najpovoljnija ponuda je valjana ponuda koja ima najveći broj bodova, na dvije decimale.

U slučaju više ponuda s istim brojem bodova, biti će odabrana ponuda čija je niža cijena ponude.

Ako su dvije ili više ponuda rangirane prema kriteriju za odabir ponude sa istom cijenom, Naručitelj će odabrati ponudu koja je zaprimljena ranije.

***Ako bude zaprimljena samo jedna valjana ponuda ili nakon pregleda i ocjene ponuda preostane samo jedna valjana ponuda ista može biti odabrana.***

## 6.3. Izuzetno niske ponude

Naručitelj će zahtijevati od gospodarskog subjekta da, u primjerenom roku ne kraćem od 5 dana, objasni cijenu navedenu u ponudi ako se čini da je ponuda izuzetno niska, sukladno članku 289. ZJN 2016.

Ako tijekom ocjene dostavljenih podataka postoje određene nejasnoće, Naručitelj može od ponuditelja zatražiti dodatno pojašnjenje.

## 6.4. Dopustivost varijante ponude

**Nije dopušteno** podnošenje varijanti ponuda.

## 6.5. Način određivanja cijene ponude

Cijena ponude iskazuje se za cjelokupan predmet nabave. Ponuditelj je obvezan popuniti sve stavke troškovnika. Ako Ponuditelj ne postupi u skladu sa zahtjevima iz ovog poglavlja ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti odbijena. Jedinične i ukupne cijene obuhvaćaju troškove koji su potrebni za izvršenje predmeta nabave.

Cijena ponude piše se brojkama.

Cijena ponude i jedinične cijene stavki troškovnika fiksne su i nepromjenljive po bilo kojem osnovu za cijelo vrijeme trajanja ugovora o javnoj nabavi koji se sklapa u ovom postupku javne nabave. Vodeće je načelo da je za ponuđenu cijenu obvezna potpuna transparentnost i da nema skrivenih troškova u ponudi.

U cijenu ponude bez poreza na dodanu vrijednost moraju biti uračunati svi troškovi, sa posebnim naglaskom na angažiranje zamjenskog vozila, sve posebne poreze, trošarine i carine, ako postoje, te popusti.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Važno je naglasiti da je Zakon o javnoj nabavi posebni propis (lex specialis) koji svojom materijom regulira područje javne nabave, a provedbeni propisi proizašli iz njega reguliraju način provedbe postupaka javne nabave.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u Troškovniku

U skladu člankom 5. Pravilnika o dokumentaciji o nabavi te ponudi u postupcima javne nabave (NN, broj 65/2017) Troškovnik, ponuditelj popunjava svaku stavku i to jediničnu cijenu stavke (po jedinici mjere), ukupnu cijenu stavke (zaokruženu na dvije decimale) i cijenu ponude bez poreza na dodanu vrijednost (zbroj svih ukupnih cijena stavki), koju cijenu ponude ponuditelj upisuje u ponudbeni list.

Ponuditelj je obvezan prije davanja ponude proučiti kompletnu dokumentaciju za predmet nabave.

Odabrani ponuditelj neće isticati nikakva naknadna potraživanja, posebno zbog zablude, prekomjernog oštećenja, promjena cijena, tečaja i cijene rada, većih davanja uzrokovanih obvezama prema službenim tijelima te bilo kakva odstupanja od troškova.

## 6.6. Valuta ponude

Sve ponuđene cijene trebaju **biti iskazane u kunama**.

## 6.7. Jezik i pismo ponude

Ponuda sa svim traženim prilozima izrađuje se i podnosi na hrvatskom jeziku i latiničnim pismom.

## 6.8. Rok valjanosti ponude

Rok valjanosti ponude je najmanje  **3 (tri) mjeseca** od dana određenog za dostavu ponude. Ponuditelj rok valjanosti upisuje u za to predviđeno mjesto pri upisu podataka u sustav Elektroničkog oglasnika javne nabave.

## 6.9. Navod o ponudi dostavljenoj elektroničkim sredstvima komunikacije

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

# OSTALE ODREDBE

## 7.1. Oslanjanje na sposobnost drugih subjekata

Radi dokazivanja ispunjavanja kriterija tehničke i stručne sposobnosti ponuditelj ili Zajednica ponuditelja se može, sukladno članku 273. ZJN 2016., osloniti na sposobnost drugih subjekata, bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268.stavak 1. točke 8. Zakona o javnoj nabavi ili uz relevantno stručno iskustvo , samo ako će ti subjekti izvoditi radove ili pružati usluge za koje se ta sposobnost traži.

Naručitelj će sukladno člancima 260-269. Zakona o javnoj nabavi provjeriti ispunjavaju li drugi subjekti na čiju sposobnost se gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje sukladno člancima 251.-256. Zakona o javnoj nabavi.

Ako se ponuditelj oslanja na sposobnost drugih subjekata mora dokazati Naručitelju da će imati na raspolaganju potrebne resurse nužne za izvršenje ugovora u obliku:

* Izjave drugog subjekta da će svoje resurse staviti na raspolaganje ponuditelju za izvršenje predmeta nabave ili
* Ugovora o poslovnoj suradnji između ponuditelja/Zajednice ponuditelja i drugog subjekta na čiju se sposobnost oslanja za izvršenje predmeta nabave.

Ponuditelj je do trenutka potpisivanja ugovora dužan dostaviti Naručitelju potpisanu i ovjerenu Izjavu ili Ugovor iz kojih je vidljivo koji se resursi međusobno ustupaju.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, ponuditelj ima solidarnu odgovornost za izvršenje ugovora sa gospodarskim subjektima na čiju se sposobnost oslanja.

Ponuditelj u ponudi mora dokazati za gospodarske subjekte na čiju se sposobnost oslanja da:

* Ne postoje osnove za njihovo isključenje,
* Ispunjavaju uvjete tehničke i stručne sposobnosti, ovisno na koju se sposobnost ponuditelj oslanja (za one uvjete radi čijeg se ispunjenja na gospodarski subjekt oslonio ponuditelj ili zajednica ponuditelja),

Javni naručitelj će od ponuditelja zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim ZJN 2016.

## 7.2. Odredbe o zajednici ponuditelja (zajednici gospodarskih subjekata)

Zajednica gospodarskih subjekata je udruženje fizičkih ili pravnih osoba, koja na tržištu nudi izvođenje radova ili posla, isporuku robe ili pružanje usluga. Zajednica gospodarskih subjekata u svojoj ponudi prilaže ESPD obrazac za svakog od članova zajednice gospodarskih subjekata.

U slučaju Zajednice ponuditelja, Uvez ponude digitalno potpisuju svi članovi Zajednice ponuditelja. Uvez ponude može iznimno potpisati i ovjeriti samo jedan član Zajednice ponuditelja – član Zajednice ponuditelja ovlašten za komunikaciju s Naručiteljem, ukoliko svi članovi Zajednice ponuditelja ovlaste odnosno opunomoće jednog svog člana za potpisivanje Uveza ponude. U tom slučaju ovlaštenje ili punomoć (koje ne mora nužno biti ovjereno kod javnog bilježnika zbog troškova), ali mora biti potpisano i ovjereno od strane svih članova Zajednice ponuditelja, mora biti priloženo ponudi kao njen sastavni dio.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno obrascem Elektroničkog oglasnika javne nabave, uz obveznu naznaku člana zajednice ponuditelja koji je ovlašten za komunikaciju s Naručiteljem.

Odgovornost gospodarskih subjekata iz zajednice gospodarskih subjekata je zajednička i solidarna.

Ukoliko zajednica gospodarskih subjekata bude odabrana za sklapanje ugovora o javnoj nabavi, obvezna je, u roku od 8 (osam) dana od dana izvršnosti odluke o odabiru, javnom naručitelju dostaviti pravni akt-sporazum o osnivanju zajednice gospodarskih subjekata za izvršenje ugovora iz kojeg je vidljivo:

• dio koji će izvršavati svaki od članova zajednice gospodarskih subjekata,

• preuzimanje obveza i odgovornosti ukoliko jedan ili više članova zajednice gospodarskih subjekata ne mogu izvršiti ugovorne obveze,

• navod kojim članovi zajednice gospodarskih subjekata opunomoćuju jednog člana zajednice gospodarskih subjekata za potpis ugovora

• navod da je odgovornost gospodarskih subjekata iz zajednice gospodarskih subjekata zajednička i solidarna.

Pravni akt-sporazum mora biti potpisan od svih članova zajednice gospodarskih subjekata.

Odgovornost Ponuditelja iz Zajednice ponuditelja je solidarna. Ukoliko se Zajednica ponuditelja oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, drugi subjekti su solidarno odgovorni za izvršenje ugovora. Navedena odredba će biti sastavni dio ugovora o javnoj nabavi koji će sklopiti naručitelj s odabranim ponuditeljem.

## 7.3. Odredbe o podugovarateljima

Javni naručitelj ne smije zahtijevati od gospodarskih subjekata da dio ugovora o javnoj nabavi daju u podugovor ili da angažiraju određene podugovaratelje niti ih u tome ograničavati, osim ako posebnim propisom ili međunarodnim sporazumom nije drukčije određeno.

Ponuditelj je obvezan za svakog podugovaratelja dokazati da ne postoji razlog za isključenje iz točke 3.1.2. Dokumentacije o nabavi.

Ako javni naručitelj utvrdi da postoji osnova za isključenje podugovaratelja iz točke 3.1.2. Dokumentacije o nabavi, obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

Ponuditelj koji namjerava dati dio ugovora o javnoj nabavi u podugovor obvezan je u ponudi:

1. navesti koji dio ugovora namjerava dati u podugovor (predmet ili količina, vrijednost ili postotni udio),
2. navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
3. dostaviti ESPD - europsku jedinstvenu dokumentaciju o nabavi za svakog podugovaratelja.

Ako ponuditelja dio ugovora o javnoj nabavi daje u podugovor, podaci o podugovarateljima će biti navedeni u ugovoru o javnoj nabavi.

Naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od Naručitelja zahtijevati:

1. promjenu podugovaratelja za onaj dio ugovora o javnoj nabavi koji je prethodno dao u podugovor,
2. uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
3. preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev za promjenom podugovaratelja, ugovaratelj Naručitelju dostavlja podatke o novom podugovaratelju i europsku jedinstvenu dokumentaciju o nabavi za podugovaratelja.

Javni naručitelj neće i ne smije odobriti zahtjev ugovaratelja:

1. u slučaju zahtjeva za promjenom podugovaratelja za onaj dio ugovora koji je prethodno dao u podugovor i u slučaju zahtjeva za uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez PDV-a, neovisno o tome je li prethodno dao dio ugovora o javnoj nabavi u podugovor ili ne, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
2. u slučaju preuzimanje izvršenja dijela ugovora o javnoj nabavi koji je prethodno dao u podugovor, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi. Ako se ponuditelj oslanja na sposobnost podugovaratelja radi dokazivanja ispunjavanja kriterija ekonomske i financijske sposobnosti, podugovaratelji su solidarno odgovorni za izvršenje ugovora. Navedena odredba će biti sastavni dio ugovora o javnoj nabavi koji će sklopiti naručitelj s odabranim ponuditeljem.

##

## 7.4. Vrsta, sredstvo jamstva i uvjeti jamstva

**7.4.1. Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude u obliku bezuvjetne i neopozive bankarske garancije, naplative od banke na prvi poziv, bez prava protesta i imati rok valjanosti najmanje jednak roku valjanosti ponude, **u iznosu**, bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN 35/05, 41/08, 125/11 i 78/15) sa važenjem najmanje do isteka roka valjanosti ponude: = **26.400,00 kn.**

Naručitelj će jamstvo za ozbiljnost ponude naplatiti: za slučaj odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora, ako odabrani ponuditelj ne dostavi jamstvo za uredno ispunjenje ugovora.

Jamstvo za ozbiljnost ponude dostavlja se **u izvorniku, odvojeno od elektroničke ponude, u papirnatom obliku**, **na način kako je navedeno točkom 6.1.2.** ove Dokumentacije o nabavi (Način dostave dijelova ponude koji se dostavljaju odvojeno u fizičkom/papirnatom obliku u zatvorenoj omotnici (jamstvo za ozbiljnost ponude). Izvornik se dostavlja u zatvorenoj plastičnoj foliji i čini sastavni dio dijela ponude dostavljene u papirnatom obliku. Jamstvo ne smije biti ni na koji način oštećeno (bušenjem, klamanjem i sl.).

Gospodarski subjekt može dostaviti jamstvo koje je duže od roka valjanosti ponude.

Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjernom roku ne kraćem od 5 dana.

Naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja okvirnog sporazuma, a presliku jamstva obvezan je pohraniti.

Umjesto dostavljanja jamstva za ozbiljnost ponude (bankovne garancije) ponuditelj ima mogućnost dati novčani polog u traženom iznosu visine jamstva i to na IBAN Naručitelja broj: **HR24 2500009 1101426771**, poziv na broj: **HR 00 OIB ponuditelja**, s naznakom „jamstvo za ozbiljnost ponude, **Usluga prijevoza za potrebe sportskih klubova Grada Poreča**“. Polog mora biti evidentiran na računu Naručitelja u trenutku isteka roka za dostavu ponuda.

 U tom slučaju ponuditelj **dokaz o uplati prilaže u svojoj ponudi.**

**7.4.2. Jamstvo za uredno ispunjenje ugovora**

Odabrani ponuditelj se obvezuje u roku od deset (10) dana od dana obostranog potpisa ugovora za predmet nabave dostaviti naručitelju jamstvo za uredno ispunjenje ugovora u obliku bezuvjetne i neopozive bankarske garancije, naplative od banke na prvi poziv, bez prava protesta, **u iznosu od 10% od ugovorene vrijednosti**, bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN 35/05, 41/08, 125/11 i 78/15) sa trajanjem 30 dana dužim od dana isteka ugovora, s ovlaštenjem naručitelja na naplatu, te s pokrićem svih aktivnosti, zakašnjenja, promjene cijena suprotno odredbama ugovora, jednostranog raskida ugovora i nepoštivanja deklarirane kvalitete u ponudi (u slučaju povrede ugovornih obveza od strane odabranog ponuditelja).

Umjesto navedenog sredstva jamstva, Ponuditelj može položiti novčani polog u traženom iznosu visine jamstva na poslovni račun Naručitelja-ugovaratelja broj **HR24 2500009 1101426771**, poziv na broj: **HR 00 OIB ponuditelja**; Svrha plaćanja: novčani polog za uredno ispunjenje ugovora – **Usluga prijevoza za potrebe sportskih klubova Grada Poreča.**

Ako jamstvo za uredno ispunjenje ugovora ne bude naplaćeno, korisnik će ga vratiti odabranom ponuditelju nakon isteka ugovora.

Na zahtjev Naručitelja ugovaratelja, odabrani ponuditelj će produžiti rok jamstva za uredno izvršenje ugovora.

## 7.5. Datum, vrijeme i mjesto dostave ponude i javnog otvaranja ponude

Ponuditelj svoju elektroničku ponudu mora dostaviti predajom u Elektronički oglasnik javne nabave Republike Hrvatske najkasnije **14.03.2019. godine, do 10:00 sati**.

Dio/dijelovi e-ponude koji se dostavljaju u papirnatom/fizičkom obliku, odnosno jamstvo za ozbiljnost ponude, do navedenog roka za dostavu ponude **moraju biti dostavljeni i zaprimljeni.**

Javno otvaranje ponuda održat će se **14.03.2019. godine, u 10:00 sati**, u poslovnim prostorijama Naručitelja – **Sportska zajednica Grada Poreča, Nikole Tesle 16, Poreč - Parenzo**.

Javnom otvaranju ponuda mogu prisustvovati ovlašteni predstavnici ponuditelja i druge osobe. Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje predati ovlaštenim predstavnicima naručitelja neposredno prije otvaranja ponuda.

**7.5.1.** **Izmjena i/ili dopuna ponude i odustajanje od ponude**

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

## 7.6. POSEBNI I OSTALI UVJETI ZA IZVRŠENJE UGOVORA

U nastavku su posebni uvjeti za izvršenje ugovora:

1. **1.** Izvršitelj je dužan prijevoz obavljati na vlastitu odgovornost poštujući zakonske i podzakonske propise (Zakon o sigurnosti prometa na cestama (NN 67/08, 48/10, 74/11, 80/13, 158/13, 92/14 i 64/15), Zakon o prijevozu u cestovnom prometu ( NN 82/13), Zakon o radnom vremenu, obveznim odmorima mobilnih radnika i uređajima za bilježenje u cestovnom prometu (NN 75/13, 36/15), Pravilnik o posebnim uvjetima za vozila kojima se obavlja javni cestovni prijevoz i prijevoz za vlastite potrebe (NN 31/14), Preslik licencije za obavljanje unutarnjeg prijevoza putnika sukladno članku 14.i 29. Zakona o prijevozu u cestovnom prometu…), te ne smije ugroziti sigurnost putnika na bilo koji način.
2. **2.** Izvršitelj je dužan izvijestiti Naručitelja, bez odgode o gubljenju prava za obavljanje djelatnosti prijevoza putnika u posebnom linijskom prijevozu putnika, kao i svim ostalim izmjenama (npr. izmjena licencije, izmjena izvoda iz licencije…) te dostaviti dokaz o istom.
3. **3.** Naručitelj će odmah po zaprimanju saznanja o gubljenju prava za obavljanje djelatnosti prijevoza putnika, sukladno važećem Zakonu o prijevozu u cestovnom prometu, raskinuti ugovor s Izvršiteljem.
4. **4.** Vozač prijevoznika dužan je posjedovati sve valjane uvjete i dokumente propisane zakonskim i podzakonskim propisima za upravljanje autobusom od ugovorenog prijevoznika.
5. **5.** Izvršitelj mora obavljati prijevoz u registriranim, osiguranim, tehnički ispravnimu autobusima, ne starijim od 11 godina te ne smije ugroziti sigurnost putnika na bilo koji način.
6. **6.** Izvršitelj mora obavljati prijevoz putnika autobusima s ispravnim sustavom za grijanje i prozračivanje te sustavom klimatizacije u prijevoznom sredstvu.
7. **7.** Izvršitelj mora obavljati prijevoz autobusima u kojima je unutrašnjost čista i neoštećena (sjedala, podovi, bočne stranice i rasvjetna tijela).
8. **8.** Izvršitelj mora u slučaju kvara na autobusu odmah osigurati zamjenski autobus minimalno iste kategorije.
9. **9.** Izvršitelj je dužan članu stručnog povjerenstva Naručitelja, ukoliko zahtjeva, prije početka, tijekom i nakon izvršenja usluge omogućiti pregled i kontrolu kvalitete, uvid i nadzor u cjelokupnu dokumentaciju koja je vezana uz izvršenje ugovora, tehničku opremu odnosno vozila kao i osigurati dokumente o sukladnosti proizvoda s propisanim zahtjevima.
10. **10.** Ukoliko Naručitelj pri polasku ili tijekom prijevoza ocjeni kako autobus s kojim se obavlja prijevoz nije sukladan zahtjevima Naručitelja, može zahtijevati da Izvršitelj osigura drugi odgovarajući autobus, bez bilo kakvih dodatnih troškova za Naručitelja.
11. **11.** Ukoliko Izvršitelj ne otkloni reklamacije Naručitelja po treći put, Naručitelj može pokrenuti postupak raskida ugovora bez bilo kakvih obveza prema Izvršitelju te naplatiti jamstvo za izvršenje ugovora i potraživati naknadu štete.
12. **12.** Izvršitelj snosi sve troškove za eventualno nastalu štetu uzrokovanu nepravilnim izvršenjem usluga, nemarom i nepoštivanjem procedura izvršenja usluga.
13. **13.** U slučaju kašnjenja Izvršitelja s uslugom, koju nije prouzročio Naručitelj i koja se ne može pripisivati višoj sili, Naručitelj će zaračunati ugovornu kaznu, bez bilo kakve obveze dokazivanja da je pretrpio gubitak. Ugovorna kazna naplatit će se od prvog dospjelog računa Izvršitelja.
14. **14.** U slučaju nastupanja okolnosti iz pod točke 3. i 11. ove točke Naručitelj će raskinuti ugovor sa odabranim ponuditeljem, te ponuditi sklapanje ugovora ponuditelju koji je bio slijedeći najbolje rangirani u postupku pregleda i ocjenjivanja ponuda.

## 7.7. Rok za donošenje odluke o odabiru ili poništenju:

Rok donošenja odluke o odabiru ili poništenju je **60 dana** od dana isteka roka za dostavu ponuda.

Odluku o odabiru ili poništenju s preslikom zapisnika o pregledu i ocjeni ponuda naručitelj je obvezan bez odgode dostaviti svakom ponuditelju na dokaziv način, odnosno, objavom u Elektroničkom oglasniku javne nabave Republike Hrvatske pri čemu se dostava smatra obavljenom istekom dana objave.

## 7.8. Rok, način i uvjeti plaćanja

 **Rok plaćanja:** u roku od 30 dana od uredno izvršenog posla- prijevoza

**Način plaćanja:** Plaćanje se obavlja doznakom na IBAN račun ponuditelja/ člana zajednice ponuditelja / podugovaratelja.

Predujam je isključen, kao i traženje sredstava osiguranja plaćanja od strane odabranog ponuditelja.

U slučaju zakašnjelog plaćanja Naručitelj se obvezuje isplatiti odabranom ponuditelju/izvoditelju i zakonsku zateznu kamatu.

##

## 7.9. Trošak ponude i preuzimanje Dokumentacije o nabavi

Dokumentacija o nabavi sa svim prilozima može se besplatno preuzeti u elektroničkom obliku na internetskoj stranici Elektroničkog oglasnika javne nabave Republike Hrvatske: <https://eojn.nn.hr/Oglasnik/>.

Prilikom preuzimanja dokumentacije o nabavi i troškovnika, zainteresirani gospodarski subjekti moraju proći postupak registracije i prijave kako bi bili evidentirani kao zainteresirani gospodarski subjekti u ovom postupku javne nabave, kako bi im sustav slao sve dodatne obavijesti o tom postupku, te kako bi mogli dostaviti svoju ponudu putem Elektroničkog oglasnika javne nabave.

Upute za korištenje Elektroničkog oglasnika javne nabave dostupne su na internetskoj stranici: <https://eojn.nn.hr/Oglasnik/>.

Trošak pripreme i podnošenja ponude u cijelosti snosi Ponuditelj.

## 7.10. Objašnjenja i ispravak i/ili izmjene Dokumentacije o nabavi

Sukladno članku 202. ZJN 2016, gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu zahtjeva za sudjelovanje i ponuda.

Pod uvjetom da je zahtjev iz stavka 1. ovoga članka dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu zahtjeva za sudjelovanje i ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Zahtjev iz stavka 1. ovoga članka je pravodoban ako je dostavljen najkasnije tijekom šestog dana prije roka određenog za dostavu zahtjeva za sudjelovanje i ponuda.

## 7.11. Tajnost podataka

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podatci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Ukoliko Ponuditelj tajnim označi sljedeće podatke iz članka 52. stavak 3. ZJN 2016.: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom, Naručitelj smije otkriti podatke iz članka 52. stavka 3. ZJN 2016. dobivene od navedenog Ponuditelja koje je on označio tajnom.

## 7.12. Pravna zaštita

Za rješavanje o žalbama nadležna je Državna komisija za kontrolu postupaka javne nabave.

Žalbeni postupak vodi se prema odredbama ovoga Zakona i Zakona o općem upravnom postupku.

Žalbeni postupak temelji se na načelima javne nabave i upravnog postupka.

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku. Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

 Žalitelj je obvezan primjerak žalbe dostaviti naručitelju u roku za žalbu.

 U otvorenom postupku žalba se izjavljuje u roku deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi,
2. objave obavijesti o ispravku, u odnosu na sadržaj ispravka,
3. objave izmjene dokumentacije o nabavi, u odnosu na sadržaj izmjene dokumentacije,
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda,
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu.

## 7.13. Podaci o terminu obilaska lokacije i neposrednog pregleda dokumenta koji potkrepljuju dokumentaciju o nabavi

Nije primjenjivo.

## 7.14. Posebni uvjeti za izvršenje ugovora ili okvirnog sporazuma

##

Sukladno Dokumentaciji o nabavi.

## 7.15. Navod o primjeni trgovačkih običaja (uzanci)

Tijekom izvršenja ugovora o javnoj nabavi neće se primjenjivati posebne uzance.

Svi kandidati podnošenjem ponude daju svoju suglasnost Sportskoj zajednici Grada Poreča da u njoj navedene osobne podatke prikuplja, obrađuje i pohranjuje u svrhu izvršenja predmeta nabave, te da ih može koristiti u svrhu sklapanja ugovora, kontaktiranja i objave na internetskim Sportske zajednice Grada Poreča. Sve pristigle ponude biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim pozitivnim zakonskim propisima i aktima Sportske zajednice Grada Poreča. Prava ponuditelja i postupanje u odnosu na njegove osobne podatke ponuditelj može vidjeti na Web stranicama Sportske zajednice Grada Poreča [www.szgp.hr](http://www.szgp.hr)..

SPORTSKA ZAJEDNICA GRADA POREČA

Stručno povjerenstvo

**OBRASCI / PRIVITCI**

U privitku ove dokumentacije o nabavi nalaze se obrasci ažuriranih popratnih dokumenata koje, na zahtjev naručitelja, ispunjava i dostavlja samo ponuditelj koji dostavi ekonomski najpovoljniju ponudu sukladno članku 263. ZJN 2016.

**Izjave i potvrde koje nisu obuhvaćene člankom 263. ponuditelj dostavlja prilikom predaje ponude.**

Napominje se da su navedeni obrasci samo primjer, a da najpovoljniji ponuditelj može dostaviti dokumente i ažurirane popratne dokumente i na drugom obrascu, kojeg je izradio, uz uvjet da isti udovoljavaju potrebnim uvjetima iz dokumentacije o nabavi i ZJN 2016.

**SADRŽAJ OBRAZACA I PRILOGA UZ DOKUMENTACIJU O NABAVI:**

|  |  |  |  |
| --- | --- | --- | --- |
|  | OBRAZAC 1a i b | - | Izjava o nekažnjavanju za gospodarski subjekt |
|  | OBRAZAC 2a i b | - | Izjava o nekažnjavanju za osobu |
|  | OBRAZAC 3 | - | Izjava o nepostojanju okolnosti iz čl.252.izjava o nepostojanju okolnosti iz članka 252. stavak 1. točka 2. – poslovni nastan izvan Republike |
|  | OBRAZAC 4 | - | Izjava o ukupnom prometu |
|  | OBRAZAC 5 | - | Popis glavnih usluga |
|  | **PRILOG 1** | - | TROŠKOVNIK |
|  |  |  |  |
|  |  |  |  |
|  |  |  |  |